|  |  |  |  |  |  |
| --- | --- | --- | --- | --- | --- |
|  REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hînceşti, str. M. Hîncu, 126tel. (269) 2-20-58, fax (269) 2-20-48,e-mail: consiliu@hincesti.md  |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, м. Хынчешть, ул. М.Хынку, 126тел. (269) 2-20-58, факс (269) 2-20-48,e-mail: consiliu@hincesti.md  |   |  |  |

*Proiect*

**D E C I Z I E**

mun.Hînceşti

 **din \_\_\_\_\_\_\_\_\_\_ 2018 nr.05/\_\_\_\_\_**

**Cu privire la aprobarea Planului de acțiuni**

**în vedrea înlăturării încălcărilor depistate de**

**Inspecția Socială în cadrul controlului planificat**

**14.03.2018-16.03.2018 privind modul de stabilire**

 **a ajutorului social și/sau APRA la DASPF Hîncești**

 În perioada 14.03.2018-16.03.2018, în temeiul Legii asistenței sociale nr.547 din 25.12.2003, a Legii nr. 133-XVIdin 13.06.2008, a Hotărîrii Guvernului nr.802.din 28.10.2011, cu privire la instituirea Inspecției Sociale, Inspecția Socială a efectuat verificarea corectitudinii acordării/neacordării ajutorului social și ajutorului pentru perioada rece a anului (APRA) de către DASPF Hîncești.

 Activitatea a fost planificată și s-a exercitat atît prin verificarea administrativă a cererilor pentru acordarea ajutorului social și/sau APRA, precum și verificarea la domiciliu a 30-beneficiari de ajutor social și APRA.

În procesul inspecției au fost identificate următoarele nereguli:

**1. Nedeclararea modificărilor intervenite în statutul ocupațional**

În cadrul procesului de inspecție a fost identificat un caz (com Secăreni) în care solicitanta nu a declarant modificările inervenite pe parcursul perioadei de plată în statutul occupational declarat în cerere;

**2. Declararea eronată/nedeclararea modificărilor intervenite în venitul familiei**

**A.Decalararea eronată a venitului obținut din salarizare**

Urmare a analizei certificatelor de salariu prezentate de către angajator, Inspecția Socială a identificat **4 cazuri** (com Secăreni -1,or.Hîncești -1,s.Dancu -2) în care informația indicată în cererile pentru acordarea ajutorului social conține date eronate privind mărimea venitului obținut din salarizare

**B.Nedeclararea modificărilor intervenite în venitul obținut din salarizare**

Ca urmare a verificărilor efectuate sau depistat **5 cazuri** (com.Secăreni -1, or. Hîncești-1, s.Dancu – 3) în care solicitanții, nu au declarant modificările intervenite în venitul obținut din salarizare, fapt ce contravene pct.41 din ***Regulamentul cu privire la modul de stabilire și plată a ajutorului social.***

**C.Nedeclararea modificărilor intervenite în venitul obținut din bursa de studii**

Ca urmare a controlului efectuat s-a identificat un caz (com.Secăreni) în care familia, nu a declarat modificările intervenite în veniturile obținute din bursa de studii, contrar pct.42 din *Regulament.*

**3. Prezentarea datelor eronate privind terenurile agricole deținute sau aflate în folosință**

A fost identificat **un caz** în care (or.Hîncești) în care certificatul privind deținerea terenurilor agricole eliberat de autoritatea publică locală conține date eronate privind suprafața terenuleui agricol deținut.

**4. Completarea eronată a fișei electronice de calcul.**

 În urma verificării cererilor pentru acordarea ajutorului social din localitățile inspectate a fost constatat **un caz** (com.Secăreni) în care asistentul social a completat eronat fișa de calcul, contrar prevederilor pct.31 din ***Regulament.***

**5. Nedeclararea modificărilor privind caracteristicile locuinței/deținerea obiectelor durabile /numărul animalelor domestic deținute.**

 Ca urmare a verificării efectuate au fost identificate 6 **cazuri** (com.Secăreni -4, or. Hîncești-1, s.Dancu – 1) în care familia beneficiară de ajutor social nu a declarat modificările intervenite în deținerea obiectelor durabile precum și deținerea animalelor domestice, contrar pct.42 din ***Regulament.***

**6. Neregili constatate la acceptarea, înregistrarea și procesarea cererilor pentru acordarea ajutorului social.**

A fost constatat un caz în care asistentul social nu a verificat concordanța datelor declarate de către solicitant în cerere cu cele prezentate în baza actelor confirmative anexate la cerere, astfel îcălcând prevederile pct.8 din ***Regulament.***

**7. Erori legate de schimbul de date în Sistemul Informațional Automatizat “Asistenţă Socială”.**

 Ca urmare a inspectării și evaluării cererilor , Inspecția Socială a constatat schimbul de date prin intermediul SIAAS pentru **un caz** ( s.Dancu ), fapt care a dus la calcularea eronată a venitului global mediu lunar al familiei.

În consecință aceste nereguli au dus la achitarea ilegală a ajutorului social și APRA în sumă de **11988.00 lei** dintre care **7431,00 lei** urmează a fi restituiți în bugetul de stat,în conformitate cu prevederile art. 16 al. (3) din Legea cu privire la ajutorul social nr. 133 din 13.06.2008.

 În scopul lichidării neregulilor depistate în timpul efectuării inspecției și în conformitate cu prevederile art.13. din Legea asistenței sociale nr. 547 din 25.12.3003, în temeiul art.43 alin. (2); art. 46 alin. (1) din Legea nr. 436- XVIdin28.12.2006 privind administrația publică locală, Hotărîrea Guvernului 1167 din 16.10.2008 pentru aprobarea Regulamentului cu privire la modul de stabilire și plată a ajutorului social cu modificările ulterioare”, Consiliul Raional Hîncești **DECIDE:**

1. Se ia act de Raportul Inspecției sociale, prezentat de către dna Tamara Călugăru- șef Direcția Asistenţă Socială și Protecție a Familiei Hîncești privind constatările din raport, ce se referă la legalitatea accordării ajutorului social.
2. Se aprobă Planul de acțiuni în vederea înlăturării încălcărilor depistate de către Inspecția Socială, privind modul de stabilire și plată a ajutorului social și /sau APRA și asigurarea implementării recomandărilor propuse în raport.
3. Se pune în sarcina Direcției Asistență Socială și Protecție a Familiei Hîncești, șef –dna Tamara Călugăru, îmbunătățirea mecanismului de monitorizare continua asupra respectării și implementării prevederilor actelor normative, referitoare la ajutorul social și/sau APRA.
4. DASPF Hîncești, șef dna Tamara Călugăru, va întreprinde măsurile pentru a rambursa în bugetul statului plățile achitate nelegitim în baza depistării iregularităților și abaterilor de la cadrul normativ de către Inspecția Socială;
5. Se recomandă de a îmbunătăți procedura de instruire și monitorizare a activității asistenților sociali comunitari, de către specialiștii din cadrul DASPF Hîncești, a MSMPS, cu implicarea altor instituții cu atribuții din domeniu.
6. Controlul executării pezentei decizii se pune în sarcina dnei Vera PATRAȘCU , vicepreședintele raionului Hîncești

 **Preşedintele şedinţei \_\_\_\_\_\_\_\_\_\_\_\_\_\_\_\_\_**

 Contrasemnează:

 **Secretarul**

 **Consiliului Raional Hînceşti Elena MORARU TOMA**

 **Șeful DASPF Tamara CĂLUGĂRU**

Inițiat:\_\_\_\_\_\_\_\_\_\_\_\_\_\_\_\_\_\_\_ Ghenadie Buza, Președintele raionului,

Elaborat: \_\_\_\_\_\_\_\_\_\_\_\_\_\_\_\_ Tamara Călugăru, Şef DASPF

Coordonat: \_\_\_\_\_\_\_\_\_\_\_\_\_\_\_\_ Vera Patrașcu, vicepreședintele raionului,

Avizat: \_\_\_\_\_\_\_\_\_\_\_\_\_\_\_\_\_\_ Sergiu Pascal specialist principal (jurist)

Avizat: \_\_\_\_\_\_\_\_\_\_\_\_\_\_\_\_\_\_ Elena Moraru Toma, Secretarul CR

**ANEXA**

**La Decizia CR nr.05/\_\_\_\_\_\_2018**

**PLANUL DE ACŢIUNI**

**în vederea înlăturării încălcărilor depistate de Inspecţia Socială în cadrul controlului planificat 14.03.2018-16.03.2018, privind modul de stabilire a ajutorului social şi/sau ajutorului pentru perioada rece a anului la Direcţia asistenţă socială şi protecţie a familiei Hînceşti şi asigurării implementării recomandărilor propuse în raport**

|  |  |  |  |
| --- | --- | --- | --- |
| Nr. d/o | **Acţiuni propuse pentru executare** | **Termenul de realizare** | **Responsabil pentru implementarea acţiunii** |
| 1 | Examinarea în cadrul şedinţelor cu participarea primarilor, asistenţilor sociali comunitari, operatorilor responsabili de procesarea şi verificarea cererilor de ajutor social, raportul Inspecţiei Sociale privind rezultatele controlului efectuat la Direcţia asistenţă socială şi protecţie a familiei Hânceşti referitor la modul de stabilire şi plată a ajutorului social şi/sau ajutorului pentru perioada rece a anului | 30.07.2018 | **V.Patraşcu,** Vicepreşedintele raionului; **T.Călugăru,** Şef Direcţie Asistenţă Socială şi Protecţie a Familiei |
| 2 | Examinarea în cadrul şedinţei Consiliului raional Hînceşti a rezultatelor controlului efectuat la Direcţia asistenţă socială şi protecţie a familiei Hânceşti referitor la modul de stabilire şi plată a ajutorului social şi/sau ajutorului pentru perioada rece a anului şi aprobarea Planului de acţiuni întocmit, în vederea înlăturării încălcărilor depistate. | 30.07.2018 | **T.Călugăru,** Şef Direcţie Asistenţă Socială şi Protecţie a Familiei;DASPF Hânceşti |
| 3 | Convocarea ședințelor în fiecare primărie în comun cu reprezentanţii Direcţiei asistenţă socială şi protecţie a familiei şi cu participarea beneficiarilor, care au primit ilegal ajutorul social şi/sau ajutorul pentru perioada rece a anului, pentru a determina modalitatea de restituire în bugetul de stat a plăţilor achitare nejustificat. | 30.07.2018 | DASPF Hânceşti |
| 4 | Organizarea vizitelor la domiciliu de către comisiile locale în comun cu reprezentanţii Direcţiei asistenţă socială şi protecţie a familiei la fiecare titular de ajutor social şi/sau ajutor pentru perioada rece a anului, care au beneficiat ilegal de prestaţiile respective, pentru identificarea posibilităţilor de restituire a mijloacelor financiare ridicate neîntemeiat.  | 30.07.2018 | DASPF Hânceşti;Consiliile locale din cadrul administraţiilor publice locale din or.Hânceşti, Com.Secăreni,com.Dancu |
| 5 | Instruirea persoanelor responsabile de primirea, verificarea şi prestarea cererilor de acordare a ajutorului social în colaborare cu MSMPS. | Permanent | **T.Călugăru,** Şef Direcţie Asistenţă Socială şi Protecţie a Familiei;Ministerul Sănătății, Muncii și Protecţiei Sociale  |
| 6 | Organizarea instruirii şi informării primarilor, asistenţilor sociali comunitari, altor persoane responsabile privind modul de acordare a ajutorului social şi/sau ajutorului pentru perioada rece a anului pentru diferite categorii ale populaţiei aflate în situaţii de risc. | Permanent | **T.Călugăru,** Şef Direcţie Asistenţă Socială şi Protecţie a Familiei |
| 7 | Organizarea vizitelor de lucru în teritoriu pentru verificarea selectivă a veridicităţii datelor declarate în cererile de acordare a ajutorului social şi/sau ajutorului pentru perioada rece a anului | Permanent | DASPF Hânceşti |
| 8 | Elaborarea de către administraţia DASPF a unui Regulament-cadru al Comisiei obşteşti pentru evaluarea/verificarea la domiciliul solicitanţilor a autenticităţii informaţiei prezentate în cererea pentru acordarea ajutorului social şi/sau APRA pe lîngă primărie şi întocmirea anchetei sociale  | Permanent  | **T.Călugăru,** Şef Direcţie Asistenţă Socială şi Protecţie a FamilieiAPL |